**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2021-09-29 Nr. TAR-104

Posėdis vyko 2021-09-23. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

3. SVARSTYTA. Nathano Nafthalio atminimo įamžinimas.

Pranešėja E. Deltuvaitė teigė, kad Tarybos sprendimo projektas teikiamas Tarybos prašant pritarti medienos pramoninko, Portugalijos garbės konsulo Klaipėdoje Nathano Nafthalio (1887-1945) atminimo įamžinimui. Žymių žmonių, istorinių datų, įvykių įamžinimo ir gatvių pavadinimų suteikimo komisija (toliau – Komisija) 2018-03-21 posėdyje protokolo 2018-03-28 Nr. (20.4)-TAR1-50 nutarimu pritarė prof. dr. Vyganto Vareikio siūlymui įamžinti Nathano Nafthalio atminimą, pakabinant atminimo lentą ant namo Liepų g. 3, kuriame jis gyveno XX a. 3-4 dešimtmetyje. Savivaldybė pirks Nathano Nafthalio atminimo lentos pagaminimo ir pakabinimo ant namo Liepų g. 3 paslaugas, vadovaujantis Viešųjų pirkimų įstatymu. Atminimo lenta bus sukurta ir pagaminta pagal tipinį atminimo lentos projektą, kurį savivaldybė įsigijo 2014 m. Vienos tipinės atminimo lentos pagaminimo kaina yra apie 980 Eur. Galutinę kainą koreguoja ženklų (raidžių) kiekis ir rinkos pokyčiai. Kultūros skyrius Kultūros plėtros programos biudžete priemonei „Memorialinių objektų (skulptūrų, atminimo lentelių) pagaminimas, pritvirtinimas ir tvarkymas (restauravimas ir pan.)“ 2021 m. yra suplanavęs 4000 Eur.

N. Puteikienė klausė kokiomis kalbomis bus tekstas ant atminimo lentos, ar bus galima naudoti QR (greito atsakymo) kodą. Siūlė išsiaiškinti KMSA dėl galimybės naudoti QR kodą atminimo lentose.

E. Deltuvaitė sakė, kad tekstas ant atminimo lentos bus viena kalba, nes jeigu tekstas būtų keliomis kalbomis, jis būtų daug smulkesnis.

L. Juknienė siūlė balsavimu apsispręsti dėl siūlymo išsiaiškinti KMSA išsiaiškinti galimybę naudoti QR (greito atsakymo) kodą atminimo lentose (BALSUOTA: už – 5 (L. Juknienė, A, Cesiulis, E. Kvederis, N. Puteikienė, J. Simonavičiūtė), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl sprendimo projekto (BALSUOTA: už – 5 (L. Juknienė, A, Cesiulis, E. Kvederis, N. Puteikienė, J. Simonavičiūtė), susilaikė – 0, prieš – 0). Sprendimo projektui pritarė, bendru sutarimu.

NUTARTA:

3.1. Pritarti sprendimo projektui;

3.2. Siūlyti KMSA Kultūros skyriui išsiaiškinti galimybę naudoti QR (greito atsakymo) kodą atminimo lentose.

Posėdžio pirmininkė Laima Juknienė

Posėdžio sekretorė Marija Petrulienė